Da Seewünki (ungarisch: Tószög) is des Eck fum Buagnlaund, des östlich fum Neisiedla See ligt. De Gegend ghead geologisch schau zu da Pannonischn Tiafebene und untaschait si desweng komplett fu da Laundschoft im Rest fu Estareich. Es is a gauns floche Steppenlaundschoft und schau meara mid kontinentaln Klima, wos an Haufn Pflaunzn und Ficha gibt de sunst in Estareich ned zan findn san. Desweng is a Tei fum Seewünki a zum Nazionalpark daklead woan und ghead zum UNESCO-Welterbe Kulturlandschaft Fertő/Neusiedler See.